# D OBCHODNÉ PODMIENKY

Uchádzač vo svojej ponuke predloží návrh rámcovej dohody na predmet zákazky spolu so zmluvnými podmienkami.

číslo zmluvy objednávateľa: .........................

číslo zmluvy dodávateľa: ..............................

RÁMCOVÁ DOHODA

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v zmysle ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len „rámcová dohoda“)

**Článok I.**

**Zmluvné strany**

**Objednávateľ:**

|  |  |
| --- | --- |
| Obchodné meno: | **Lesy Slovenskej republiky, štátny podnik** |
| Sídlo: | Námestie SNP 8, 975 66 Banská Bystrica |
| Právne zastúpený: | JUDr. Tibor Menyhart - generálny riaditeľ |
| IČO: | 36 038 351 |
| DIČ: | 2020087982 |
| IČ DPH | SK2020087982 |
| Kontakt: | Ing. Roman Meško (+421 918 444 103; roman.mesko@lesy.sk) |
| Zapísaný v Obchodnom registri Okresného súdu v Banskej Bystrici dňa 29.10.1999, Oddiel Pš, vložka č.155S | |

(ďalej len „**objednávateľ**“)

a

**Dodávateľ:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |
| Kontakt: |  |
| obchodná spoločnosť zapísaná v obchodnom registri SR, vedenom Okresným súdom .........., oddiel: ........., vložka č.: ............. | |

(ďalej len „**dodávateľ**“)

(ďalej spolu aj ako „zmluvné strany“)

**Preambula**

Zmluvné strany uzatvorili v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) a podľa § 269 ods. 2 a primerane na základe ustanovení § 409 a násl. zákona č. 513/1991 Zb. Obchodného zákonníka túto rámcovú dohodu a to za podmienok a v súlade s výsledkom verejnej súťaže, ktorá bola vyhlásená vo Vestníku verejného obstarávania č. ................. zo dňa ...................... pod značkou ..................... .

**Článok II.**

**Základné ustanovenia**

* 1. Predmetom rámcovej dohody je možnosť objednávateľa využiť podľa svojich potrieb a ekonomických možností služby poskytované dodávateľom, ktoré zahŕňajú komplexné riešenie (systém) monitorovania pohybu a prevádzky vozidiel ako aj ich rezervácie, vrátane dodávky, montáže a servisu potrebných zariadení a programového vybavenia, pričom tento komplexný systém umožňuje vytváranie monitorovacích zostáv a zaznamenávanie vybraných údajov o prevádzke vozidiel a mechanizmov ako aj integráciu komunikáciu so systémom Microsoft Active Directory a SAP ERP používaného objednávateľom.
  2. Táto rámcová dohoda vymedzuje ďalej bližšie práva a povinnosti zmluvných strán pre jednotlivé obchodné prípady, ktoré sa budú uskutočňovať na základe objednávok vystavovaných objednávateľom.

**Článok III.**

**Predmet plnenia**

* 1. Dodávateľ sa touto rámcovou dohodou zaväzuje na základe objednávok vystavených objednávateľom poskytnúť nasledovné plnenia (služby):

1. monitorovať pohyb a/alebo  prácu vozidiel (nadstavieb), získané dáta spracovávať a dodávateľovi umožniť nepretržitý elektronický prístup na komunikačný server za účelom vytvárania a získavania požadovaných zostáv a informácií (trasa, tankovanie, poloha, a ostatné dáta a plnenia vyplývajúce z prílohy č. 1 ), a to všetko minimálne v rozsahu, kvalite a funkcionalite vyplývajúcej z prílohy č. 1 – Opis predmetu zákazky, ďalej len príloha č. 1, ktorá tvorí neoddeliteľnú súčasť tejto rámcovej dohody a to po celú dobu platnosti rámcovej dohody,
2. informačný systém (počítačový program) na rezerváciu referentských vozidiel pre potreby objednávateľa po dobu platnosti tejto zmluvy, a to minimálne v rozsahu, kvalite a funkcionalite vyplývajúcej z prílohy č. 1,
3. dodávku a montáž monitorovacieho zariadenia (HW vybavenie - telematická riadiaca jednotka) vrátane  inštalácie potrebného softvérového vybavenia (SW vybavenie) pre zabezpečenie monitorovania pohybu a/alebo práce podľa písmena a) tohto bodu rámcovej dohody pre osobné vozidlá nákladné vozidlá a pracovné stroje a to v rozsahu, kvalite a funkcionalite vyplývajúcej z prílohy č. 1,
4. integráciu (prepojenie a scelenie) systému monitorovania pohybu a/alebo práce vozidiel a rezervačného systému s objednávateľovým účtovným programom (systémom) SAP ERP, a to na báze WEB services mechanizmov ako aj integráciu komunikácie so systémom Microsoft Active Directory v rozsahu bližšie špecifikovanom v prílohe č.1.
   1. Dodávateľ sa ďalej zaväzuje poskytnúť služby (plnenia) uvedené v prílohe č. 1 (komunikačný server, monitorovanie vozidiel, prenos dát, zaškolenie administrátora a pracovníkov objednávateľa, servis SW a HW vybavenia, a ostatné vyplývajúce z príloh a verejného obstarávania) riadne a včas, aby dodávateľ mohol nerušene využívať poskytované služby a získať do vlastníctva požadovaný tovar.
   2. Pod službou monitorovanie pohybu sa rozumie softwarový a hardwarový systém poskytovateľa, obsahujúci komunikačné prostriedky (GPS systém), ktorého účelom je monitorovanie vozidiel objednávateľa zavedených do systému GPS monitorovania, prostredníctvom siete Internet a GPRS, umožňujúci používateľovi zobrazenie okamžitej polohy vozidla a jednotlivých jázd prípadne iných relevantných údajov vyplývajúcich z prílohy č. 1.
   3. Pod dodávkou a montážou HW vybavenia vozidiel sa rozumie dodanie a montáž vozidlových jednotiek (tiež „OBU“) do vozidiel v zmysle zákonom stanovených predpisov pre ich inštaláciu do motorových vozidiel prevádzkovaných na cestných komunikáciách. Ku vozidlovým jednotkám bude možnosť pripojenia externých vstupov podľa typu, druhu a určenia vozidla požiadaviek objednávateľa. Rozsah a popis je uvedený v prílohe č. 1 .
   4. Pre dispečerské riadenie objednávateľom zriadi dodávateľ web server pre nastavenia a prácu so systémom GPS. Dispečerské pracovisko môže mať riadenie práv a prístup k informáciám prostredníctvom systému prístupových práv a hesiel konkrétneho užívateľa určeného objednávateľom. Systém musí umožniť tiež vlastné zadávanie lokalít objednávateľa pre využitie v textových výstupoch – vlastné definované záujmové oblasti (napr. vlastný areál objednávateľa a pod.). Vozidlové jednotky GPS budú vybavené komunikačnou službou na báze Advanced - GPRS technológie. Systém bude prenášať všetky dáta na dispečerské pracovisko, ktorým sa rozumie komunikačný server dodávateľa. Mapové podklady v rozsahu dostupných dát musia byť k dispozícii pre webové riešenie systému GPS. Bližšia špecifikácia poskytovaného riešenia je uvedená v prílohe č. 1.
   5. Monitorovací systém musí byť schopný v konkrétnom čase sledovať, spracovávať a vyhodnocovať pohyb minimálne 1150 vozidiel. Rezervačný systém musí byť schopný pracovať minimálne so 1150 vozidlami, pričom vozidlá v rezervačnom systéme a vozidlá v monitorovacom systéme nemusia byť totožné.

**Článok IV.**

**Doba platnosti, miesto a čas plnení**

* 1. Rámcová dohoda sa uzatvára na dobu určitú, a to na 48 mesiacov počítaných odo dňa jej účinnosti alebo do vyčerpania celkového finančného limitu,

|  |  |  |  |
| --- | --- | --- | --- |
| Cena bez DPH: |  | slovom: |  |
| DPH 20%: |  | slovom: |  |
| Cena celkom: |  | slovom: |  |

, na základe verejného obstarávania, a to podľa toho, ktorá skutočnosť nastane skôr.

* 1. Objednávateľ si môže počas platnosti tejto rámcovej dohody objednávať u dodávateľa podľa vlastného uváženia a výberu služby (plnenia ) uvedené v predmete plnenia a v prílohe č.1, pričom po doručení objednávky dodávateľovi tento je ňou viazaný a je povinný poskytnúť respektíve poskytovať požadované plnenie s výnimkou prípadu, ak by predmetom objednávky bola služba, ktorá nie je predmetom plnenia. Pre jednotlivé služby zmluvné strany dohodli nasledovné termíny plnenia:

1. pre poskytovanie služieb z informačného systému monitorovania pohybu, práce a rezervácie vozidiel do 1 mesiaca od doručenia objednávky na jeho aktiváciu a spustenie do užívania objednávateľovi
2. dodávka a montáž HW vybavenia s príslušným SW vybavením vrátane jeho nastavenia do 5 pracovných dní od doručenia objednávky, pričom objednávateľ môže v jednej deň vystaviť objednávku maximálne pre 12 osobných vozidiel a 5 nákladných vozidiel alebo pracovných strojov, pričom miesto dodania musí byť pre vozidlá uvedené v jednej objednávke rovnaké
3. integráciu systému do 5 mesiacov od akceptácie cieľového konceptu objednávateľom, ktorý musí dodávateľ vypracovať do 1 mesiaca od doručenia objednávky na integráciu systému. V prípade neakceptácie cieľového konceptu je dodávateľ povinný ho do 7 dní od doručenia oznámenia o neakceptácii ho prepracovať v rozsahu požiadaviek objednávateľa
4. pre ostatné služby a plnenia platia lehoty uvedené v prílohe č.1 a ak nie sú uvedené tak musia byť služby a plnenia poskytnuté v primeranej lehote.
   1. Pre vylúčenie pochybností objednávateľ určí rozsah vozidiel, ktoré budú monitorované a pre ktoré bude teda požadovať HW a SW vybavenie podľa vlastného uváženia a rozhodnutia.
   2. Objednávateľ je povinný doručiť tú ktorú objednávku dodávateľovi e-mailom na adresu: ............................. Objednávka musí obsahovať označenie objednávateľa a ostatné nevyhnutné údaje pre identifikáciu požadovaného plnenia a miesta dodania. Dodávateľ je povinný bezodkladne potvrdiť e-mailom doručenie objednávky, ktorou je viazaný a je povinný ju plniť, pričom v potvrdení môže odmietnuť jej plnenie ak objednávka nezodpovedá a je v rozpore s touto rámcovou dohodou, pričom tento rozpor musí jasne a určito uviesť s uvedením konkrétneho ustanovenia rámcovej dohody alebo ustanovení prílohy s ktorou je v rozpore.

**Článok V.**

**Dodacie podmienky a prechod vlastníctva**

* 1. Dodávateľ je povinný pri odovzdaní toho ktorého vozidla s HW a SW vybavením v mieste plnenia predložiť a odovzdať objednávateľovi nasledovné dokumenty:

1. dodací list (montážny list) 2x, po montáži jeden dodací list ostáva pri vozidle, druhy dodací list je následne ako príloha daňového dokladu,
2. daňový doklad 1x (bude následne poslaný poštou podľa podmienok tejto rámcovej dohody).
   1. HW a SW vybavenie bude dodané a prevzaté podpísaním dodacieho listu obidvomi zmluvnými stranami.
   2. Pre dodávku monitorovacieho rezervačného systému zmluvné strany spíšu dodací list, v ktorom vyhlásia, že systém môže plne objednávateľ využívať a je plne funkčný a je bez vád.
   3. Pri ostatných plneniach bude podkladom vždy dodací list, v ktorom objednávateľ potvrdí prevzatie respektíve vykonanie určitého plnenia ( reinštalácia a podobne) a tento dodací list bude podkladom pre fakturáciu.
   4. Vlastnícke právo k HW vybaveniu a iným hnuteľným veciam dodaných objednávateľom dodávateľovi prechádza na objednávateľa dňom prevzatia. Pre vylúčenie pochybností vlastnícke právo k SW vybaveniu na objednávateľa neprechádza a na základe tejto rámcovej dohody využíva len služby poskytované na základe SW vybavenia.
   5. Vlastníctvo zdrojových kódov: V cene v zmysle čl. VII. Tejto rámcovej dohody poskytne dodávateľ objednávateľovi dokumentované zdrojové kódy najneskôr 12 mesiacov od podpisu tejto rámcovej dohody a aj pri každej následnej zmene.

**Článok VI.**

**Práva a povinnosti zmluvných strán**

* 1. Dodávateľ sa zaväzuje poskytovať služby a plnenia špecifikované v predmete rámcovej dohody a v prílohe č. 1 vo vlastnom mene a na vlastnú zodpovednosť podľa platných predpisov.
  2. Dodávateľ je zodpovedný za to, že dodaný tovar alebo poskytnuté služby zodpovedajú kvalite požadovanej vo verejnom obstarávaní a v  tejto rámcovej dohode a v prípade, ak nemožno z tejto rámcovej dohody jej príloh a uskutočneného verejného obstarávania určiť kvalitu, tak kvalite ktorej sa bežne takýto tovar alebo služba na trhu dodáva a poskytuje.

**Článok VII.**

**Záruka, reklamácie a nároky z vád**

* 1. Reklamáciu, záruku a nároky z vád rieši príloha č. 1 .tejto rámcovej dohody a táto rámcová dohoda.
  2. Dodávateľ poskytuje záruku na celé HW vybavenie vrátane hladinomeru (kapacitnej sondy) v trvaní 48 mesiacov, pričom záruka na konkrétne HW vybavenie začína plynúť dňom potvrdenia prevzatia (montáže) v dodacom liste.
  3. Reklamáciu sa dodávateľ zaväzuje vybaviť do 48 hodín od doručenia reklamácie a to opravou alebo výmenou za novú vec respektíve vykonaním iných úkonov (nahratie nového SW) potrebných pre plnú užívateľskú funkčnosť veci alebo zariadenia vykazujúceho vady.
  4. V prípade vady za ktorú nezodpovedá dodávateľ (napríklad mechanické poškodenie HW vybavenia objednávateľom alebo treťou osobou) sa dodávateľ zaväzuje vykonať opravu do 48 hodín od doručenia požiadavky o odstránenie vady.

**Článok VIII.**

**Ceny a platobné podmienky**

* 1. Dodávateľ sa zaväzuje na základe vystavovaných objednávok poskytovať riadne a včas požadované služby, najmä dodávať (predávať a montovať) objednávateľovi HW vybavenie (GPS monitorovacie zariadenia) na sledovanie a zaznamenávanie vybraných údajov o prevádzke vozidiel a mechanizmov v kvalite vyplývajúcej z tejto rámcovej dohody, verejnej súťaže a platných noriem.
  2. Dodávateľ nemá nárok na vyčerpanie celej sumy celkového finančného limitu.
  3. Objednávateľ sa zaväzuje za poskytnuté služby alebo plnenia platiť dodávateľovi odplaty (ceny) vo výške vyplývajúcej z uskutočneného verejného obstarávania, pričom tieto ceny sú uvedené v Prílohe č. 2 tejto rámcovej dohody. Dodávateľ sa zaväzuje vo všetkých daňových dokladoch - faktúrach uvádzať číslo tejto rámcovej dohody, na základe ktorých bolo realizované plnenie s odvolaním sa na túto rámcovú dohodu.
  4. Cena za prevádzku monitorovacieho systému bude uhrádzaná mesačne v rámci mesačného poplatku za prevádzku systéme, ktorý bude určený vo výške podľa počtu skutočne monitorovaných vozidiel. Cena je splatná mesačne pozadu a to do 30 dní od doručenia faktúry, ktorú môže dodávateľ vystaviť najskôr v prvý deň nasledujúceho mesiaca po mesiaci za ktorý sa platí poskytovaná služby prevádzky monitorovacieho systému. Rezervačný systém poskytuje dodávateľ v rámci ceny platenej za monitorovací systém bez ohľadu aký bude skutočný prienik vozidiel v rámci monitorovacieho a rezervačného systému.
  5. Ceny uvedené v Prílohe č. 2, za ostatné plnenia, respektíve služby sú splatné do 30 dní od doručenia faktúry objednávateľovi, pričom faktúru môže dodávateľ vystaviť najskôr dňom potvrdenia plnenia objednávateľom v dodacom liste.
  6. Dodávateľ je povinný vystaviť osobitné faktúry pre jednotlivé organizačné zložky objednávateľa v členení podľa jednotlivých skupín, jednotlivých vozidiel ku ktorým boli vystavené objednávky a podľa dodacích listov.
  7. Zmluvné strany sa dohodli na použití nasledovnej inflačnej doložke:

Výška ceny a poplatkov sa upraví dodatkom pre platnosť v danom roku, v závislosti od priemernej miery inflácie alebo deflácie, dosiahnutej v predchádzajúcom kalendárnom roku potvrdenej Štatistickým úradom SR. Ktorákoľvek zo zmluvných strán je oprávnená z tohto dôvodu navrhnúť zmenu ceny - percentuálne zvýšenie/zníženie ceny rovnajúce sa výške priemernej miery inflácie/deflácie, pričom zmluvné strany sú oprávnené na základe tohto návrhu uzatvoriť dodatok k tejto rámcovej dohode. Zmenu ceny musí zmluvná strana písomne uplatniť najneskôr do 28.02., toho ktorého kalendárneho roka s preukázaním inflácie/deflácie, odôvodňujúcej zmenu ceny. Pokiaľ nebola, ani jednou zo zmluvných strán, uplatnená možnosť na zmenu ceny v stanovenom termíne, tak úprave ceny vo výške priemernej miery inflácie/deflácie pre úpravu v tom ktorom roku, je neprenosná do nasledovných rokov, a toto právo zaniká neuplatnením v stanovenom čase. Na základe žiadosti dodávateľa vypracuje objednávateľ bezodkladne dodatok, v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov, ktorým dôjde k zmene Prílohy č. 2 tejto rámcovej dohody.

Vzhľadom na inflačnú doložku uvedenú v tomto bode dohody sa zmluvné strany dohodli, že v prípade, ak dôjde k zmene Prílohy č. 2, tak sa súčasne zmení finančný limit (zvýši alebo zníži) o sumu, ktorá predstavuje zmenu (nárast alebo pokles) cien.

Zmenu ceny na základe bodu 7 je možné uplatniť najskôr po 01.01.2025.

**Článok IX.**

**Zmluvné sankcie**

* 1. V prípade, že objednávateľ nesplní svoj finančný záväzok v lehote splatnosti, tak je povinný zaplatiť dodávateľovi úrok z omeškania vo výške určenej na základe príslušných ustanovení obchodného zákonníka z nezaplatenej sumy za každý deň omeškania s úhradou.
  2. V prípade, ak dodávateľ bude v omeškaní s odovzdaním funkčného monitorovacieho a/alebo rezervačného systému, tak je povinný zaplatiť objednávateľovi zmluvnú pokutu vo výške 0,25 % za každý deň omeškania zo sumy mesačného poplatku bez DPH, ktorý by uhrádzal objednávateľ, ak by monitoroval všetky vozidlá (čl. II bod 6). Uvedená zmluvná pokuta sa dojednáva aj za omeškanie s odstránením vád funkčnosti monitorovacieho alebo rezervačného systému a vyššie uvedené ustanovenia sa použijú obdobne.
  3. V prípade, ak dodávateľ bude v omeškaní s plnením akéhokoľvek iného záväzku ktorý má poskytnúť ma základe tejto rámcovej dohody s výnimkou záväzkov sankcionovaných zmluvnou pokutou podľa bodu 2 tohto článku rámcovej dohody, je dodávateľ povinný zaplatiť objednávateľovi zmluvnú pokutu vo výške 0,25 % za každý deň omeškania z ceny bez DPH záväzku s ktorým je dodávateľ v omeškaní pričom v prípade ak sa jedná o omeškanie s plnením záväzku pri ktorom sa nedá určiť cena podľa Prílohy č. 2, tak zmluvná pokuta sa bude rátať z hodnoty veci ktorej sa porušenie záväzku týka, napríklad nevykonanie reklamácie včas z hodnoty celkového HW vybavenia.
  4. Popri zmluvnej pokute má objednávateľ nárok požadovať aj náhradu škody vo výške prevyšujúcej zmluvnú pokutu.

**Článok X.**

**Riešenie sporov**

* 1. Všetky spory vyplývajúce z tejto rámcovej dohody, vrátane sporov o jej platnosť, výklad alebo zrušenie, budú riešené dohodou. V prípade, že k dohode nedôjde bude spor riešený pred príslušným súdom SR.

**Článok XI.**

**Ukončenie zmluvy**

* 1. Od tejto rámcovej dohody môže odstúpiť ktorákoľvek zo zmluvných strán v súlade s ustanoveniami uvedenými v § 344 a nasl. Obchodného zákonníka.
  2. Za podstatné porušenie tejto rámcovej dohody na základe ktorého môže objednávateľ okamžite odstúpiť od tejto rámcovej dohody a/alebo niektorého čiastočne poskytnutého a/alebo poskytovaného plnenia (služby) sa považuje najmä ak :

1. dodávateľ bude opakovane v omeškaní s plnením predmetu rámcovej dohody na základe jednotlivej objednávky o viac ako 15 pracovných dní,
2. dodávateľ dodal opakovane na základe tejto rámcovej dohody nekvalitný tovar, za ktorý sa považuje tovar nefunkčný alebo nespĺňajúci podmienky podľa tejto rámcovej dohody,
3. dodávateľ pri plnení predmetu tejto rámcovej dohody konal v rozpore s niektorým so všeobecne záväzných právnych predpisov,
4. dodávateľ stratil podnikateľské oprávnenie vzťahujúce sa k predmetu tejto rámcovej dohody,
5. dodávateľ sa počas platnosti tejto rámcovej dohody dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
6. dodávateľ porušil povinnosť z iného záväzkového vzťahu, ktorý má uzatvorený s objednávateľom
7. monitorovací a/alebo rezervačný systém a/alebo integračný systém (prepojenie so SAP) bol minimálne trikrát nefunkčný po dobu dlhšiu ako 2 pracovné dni
   1. Právne účinky odstúpenia od tejto rámcovej dohody nastávajú dňom doručenia písomného oznámenia o odstúpení druhej zmluvnej strane.
   2. Odstúpenie od tejto rámcovej dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
   3. Pred uplynutím dohodnutej doby platnosti tejto rámcovej dohody uvedenej v článku III tejto rámcovej dohody možno túto rámcovú dohodu ukončiť kedykoľvek písomnou dohodou zmluvných strán.
   4. Objednávateľ môže vypovedať službu monitorovania a/alebo rezervačného systému pre to ktoré motorové vozidlo ku koncu kalendárneho mesiaca v ktorom bola výpoveď doručená dodávateľovi. Pre vylúčenie pochybností zmluvné strany uvádzajú, že v prípade vypovedania služby pre to ktoré vozidlo nie je povinnosťou dodávateľa dať k monitorovaniu alebo k rezervácii iné vozidlo. Výpoveď musí mať písomnú formu.
   5. Objednávateľ je oprávnený túto rámcovú dohodu /alebo niektorý záväzkový vzťah ňou založený vypovedať a to aj bez uvedenia dôvodu, pričom výpovedná lehota je 3 mesiace a začína plynúť prvým dňom mesiaca nasledujúceho po doručení výpovede.
   6. Ukončením platnosti tejto rámcovej dohody zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád a podobne.

**Článok XII.**

**Ustanovenia o subdodávateľoch**

* 1. Dodávateľ pre účely tejto rámcovej dohody zodpovedá za plnenia vykonané alebo poskytnuté svojimi subdodávateľmi pri plnení čiastkových zákaziek rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) ZVO - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti plnení ktoré sú predmetom tejto rámcovej dohody. Iná osoba v zmysle tejto dohody nie je oprávnená poskytovať plnenia zadávané na základe tejto zmluvy. Subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora. Poskytovateľa je povinný uvedenú povinnosť zabezpečiť zo strany subdodávateľa po celú dobu platnosti tejto rámcovej dohody.
  2. Dodávateľ je povinný objednávateľovi oznamovať každú zmenu subdodávateľa zapísaného v registri partnerov verejného sektora najneskôr do 5 pracovných dní odo dňa vykonania zmeny zapísaných údajov.
  3. Zmena subdodávateľa za iného subdodávateľa a/alebo doplnenie nového subdodávateľa, je možná len na základe doručenej písomnej žiadosti na zmenu subdodávateľa zo strany poskytovateľa a písomného schválenia tejto zmeny objednávateľom.
  4. Písomnú žiadosť na zmenu subdodávateľa dodávateľ predloží najneskôr 15 pracovných dní pred začatím plánovanej subdodávky. Objednávateľ má právo odmietnuť návrh na zmenu, resp. doplnenie nového subdodávateľa a požiadať poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov, v prípade, ak mu takáto povinnosť zo zákona o registri partnerov verejného sektora vyplýva, nesplnenie podmienok účasti týkajúce sa osobného postavenia podľa § 32 ods. 1 ZVO. Poskytovateľa je povinný žiadosti objednávateľa, podľa predchádzajúcej vety, bezodkladne vyhovieť a navrhnúť iného subdodávateľa.
  5. Nový subdodávateľ navrhovaný dodávateľom musí spĺňať:

1. podmienky účasti týkajúcej sa osobného postavenia podľa § 32, ods. 1 ZVO, k predmetu zákazky, ktorú má subdodávateľ plniť
2. musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.
   1. Dodávateľ s písomnou žiadosťou na zmenu subdodávateľa predloží objednávateľovi aktualizované znenie Zoznamu subdodávateľov, ktorý tvorí prílohu č. 3 tejto zmluvy, kde uvedie všetky požadované údaje a zároveň predloží za subdodávateľa doklad o splnení podmienky účasti týkajúcej sa osobného postavenia podľa § 32, ods. 1 ZVO, k predmetu zákazky, ktorú má subdodávateľ plniť.
   2. Dodávateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení  Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:
3. ruským občanom, spoločnostiam, subjektom alebo orgánom sídliacim v Rusku,
4. spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a
5. osobám, ktoré v ich mene alebo na základe ich pokynov predkladajú ponuku alebo plnia zákazku.
   1. Za týmto účelom dodávateľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.
   2. V zozname subdodávateľov, ktorých bude dodávateľ využívať pri plnení tejto rámcovej dohody uvedie:
6. Obchodné meno: ...............
7. Sídlo/ miesto podnikania: ...............
8. IČO: ...............
9. Osoba oprávnená konať za subdodávateľa v rozsahu „meno, priezvisko, adresa pobytu a dátum narodenia, kontakt“: ...............
   1. Ak dodávateľ nevyužíva subdodávateľov, vyššie uvedené ustanovenia čl. XI sa neuplatňujú a Príloha č. 3 rámcovej dohody „Zoznam subdodávateľov“, nie je súčasťou rámcovej dohody.

**Článok XII.**

**Záverečné ustanovenia**

* 1. Zmluvné strany a ich zástupcovia prehlasujú, že majú spôsobilosť k právnym úkonom a svoju vôľu uzavrieť túto rámcovú dohodu prejavili slobodne, vážne, žiadna zo strán, ani jej zástupcovia, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si rámcovú dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu zmluvu podpisujú.
  2. Rámcová dohoda je vyhotovená v jazyku slovenskom.
  3. Neoddeliteľnou súčasťou tejto zmluvy o dielo sú prílohy:

1. Príloha č. 1: Opis predmetu zákazky a technická špecifikácia
2. Príloha č. 2: Podrobný rozpočet položiek, ktorý je totožný s prílohou č. 4 súťažných podkladov, ktorý bol predložený dodávateľom vo verejnej súťaži
3. Príloha č. 3: Zoznam subdodávateľov (ak je relevantné) a čestné vyhlásenie
   1. Rámcová dohoda bola vyhotovená v 4 exemplároch, pričom 3 exempláre obdrží objednávateľ a 1 exemplár dodávateľ.
   2. Práva a povinnosti zmluvných strán touto rámcovou dohodou neupravené sa riadia príslušnými ustanoveniami Obchodného zákonníka č. 513/1991 Zb. v platnom znení. Nič v tejto rámcovej dohode sa nebude vykladať tak, že objednávateľ musí odobrať na základe tejto rámcovej dohody od dodávateľa nejaké konkrétne určené množstvo tovaru z predmetu rámcovej dohody a ani to, že musí po celú dobu využívať monitorovací a/alebo rezervačný systém. Zmluvné strany pre túto rámcovú dohodu vylučujú použitie § 421 Obchodného zákonníka a skutočné množstvo HW vybavenia ako aj ostatného tovaru, ktoré bude dodané za obdobie platnosti tejto rámcovej dohody bude určené výhradne objednávateľom na základe jeho rozhodnutia. Ak niektoré ustanovenia tejto rámcovej dohody stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto rámcovej dohody.
   3. Dodávateľ je oprávnený postúpiť práva a pohľadávky vzniknuté mu z tejto rámcovej dohody voči objednávateľovi len na základe predchádzajúceho písomného súhlasu objednávateľa.
   4. Akékoľvek zmeny a doplnky tejto rámcovej dohody je možné vykonať len písomne, formou očíslovaných dodatkov podpísaných obidvoma zmluvnými stranami.
   5. Zmluvné strany výslovne súhlasia so zverejnením rámcovej dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
   6. Táto rámcová dohoda nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v zmysle § 47 a Občianskeho zákonníka.

|  |  |  |
| --- | --- | --- |
| V Banskej Bystrici, dňa ..................... |  | V ........................., dňa ..................... |

|  |  |  |
| --- | --- | --- |
| Kupujúci: |  | Predávajúci: |
| **JUDr. Tibor Menyhart**  generálny riaditeľ |  | **obchodné meno**  zastúpená titul, meno a priezvisko  funkcia |

Príloha č. 3: Čestné vyhlásenie k rešpektovaniu článku

5k Nariadenia Rady (EÚ) č. 833/2014 z 31. júla 2014

**Čestné vyhlásenie**

k rešpektovaniu článku 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Právne zastúpený: |  |

čestne vyhlasujem, že

v spoločnosti, ktorú zastupujem a ktorá vykonáva plnenie zákazky, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.

Predovšetkým vyhlasujem, že:

1. uchádzač, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;
2. uchádzač, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;
3. ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;
4. subdodávatelia, dodávatelia alebo subjekty, na ktorých kapacity sa uchádzač, ktorého zastupujem, spolieha subjektami uvedenými v písmenách a) až c), nemajú účasť vyššiu ako 10 % hodnoty zákazky.

|  |  |  |
| --- | --- | --- |
|  |  | V ..................., dňa ..................... |

|  |  |  |
| --- | --- | --- |
|  |  | Zhotoviteľ: |
|  |  | **obchodné meno**  zastúpená titul, meno a priezvisko  funkcia |

## Príloha č. 1 - Návrh na plnenie kritérií na vyhodnotenie ponúk

**Návrh na plnenie kritérií na vyhodnotenie ponúk**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| DIČ: |  |
| IČ ­DPH: |  |
| Meno a priezvisko osoby oprávnenej konať v mene spoločnosti: |  |
| Meno a priezvisko kontaktnej osoby: |  |
| Telefón a e-mail kontaktnej osoby: |  |

**Názov zákazky:** GPS monitoring vozidiel

1. *Kritérium č. 1: Cena za dodanie predmetu zákazky*

|  |  |  |  |
| --- | --- | --- | --- |
|  | **Celková cena v EUR bez DPH** | **Výška DPH (20%)** | **Celková cena v EUR s DPH** |
| Cena za celý predmet zákazky |  |  |  |

V .................................... dňa .................

|  |  |
| --- | --- |
|  | štatutárny zástupca uchádzača  osoba splnomocnená štatutárnym zástupcom |

## Príloha č. 2 - Vyhlásenie uchádzača o podmienkach súťaže

**Vyhlásenie uchádzača o podmienkach súťaže**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: **„GPS monitoring vozidiel“**,

**týmto čestne vyhlasujem, že**

* súhlasím s podmienkami určenými verejným obstarávateľom, ktoré sú uvedené v Oznámení o vyhlásení verejného obstarávania a v súťažných podkladoch
* akceptujem a bezvýhradne súhlasím s obsahom rámcovej dohody, vrátane všetkých jej príloh
* všetky informácie a údaje, doklady a dokumenty, vyhlásenia predložené v ponuke, ako aj v tomto vyhlásení sú pravdivé a úplné
* predkladám len jednu ponuku:

1 ktorú som vypracoval sám

1 pri jej vypracovaní, som využil služby osoby podľa § 49 ods. 5 ZVO:

|  |  |
| --- | --- |
| 2 Meno a priezvisko osoby: |  |
| Obchodné meno alebo názov: |  |
| Adresa pobytu alebo miesto podnikania: |  |
| IČO, ak bolo pridelené: |  |

* na realizácii zmluvy o dielo uzavretej na základe výsledku procesu verejného obstarávania sa budú podieľať subdodávatelia: **áno / nie** 3

, a že každý subdodávateľ spĺňa podmienky účasti týkajúce sa osobného postavenia podľa § 32, ods. 1 ZVO, k tej časti predmetu zákazky, ktorú má subdodávateľ plniť.

|  |  |  |  |
| --- | --- | --- | --- |
| **Obchodné meno a adresa subdodávateľa** | **IČO subdodávateľa** | **Predmet subdodávok** | **Objem predpokladaných subdodávok v EUR bez DPH** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **SPOLU** | | |  |

Ako uchádzač ďalej vyhlasujem, že som si vedomý právnych následkov uvedenia nepravdivých informácii, alebo zamlčaných závažným spôsobom.

V .................................... dňa .................

|  |  |
| --- | --- |
|  | štatutárny zástupca uchádzača  osoba splnomocnená štatutárnym zástupcom |

1 uchádzač zaškrtne políčko, podľa toho akým spôsobom bola ponuka vypracovaná

2 uchádzač vyplní identifikačné údaje osoby, ktorej služby využil podľa § 49 ods. 5 zákona, ak sa vzťahuje

3 nehodiace sa prečiarkne

## Príloha č. 3 - Vyhlásenie uchádzača ku konfliktu záujmov a o nezávislom stanovení ponuky

**Vyhlásenie uchádzača ku konfliktu záujmov a o nezávislom stanovení ponuky**

**Identifikácia verejného obstarávateľa:**

|  |  |
| --- | --- |
| Názov: | LESY Slovenskej republiky, štátny podnik (ďalej len „LESY SR“) |
| Sídlo: | Námestie SNP 8, 975 66 Banská Bystrica |
| Zastúpený: | JUDr. Tibor Menyhart - generálny riaditeľ |
| IČO: | 36038351 |
| DIČ: | 2020087982 |
| IČ ­DPH: | SK2020087982 |

**Uchádzač:**

|  |  |
| --- | --- |
| Obchodný názov: |  |
| Sídlo: |  |
| IČO: |  |
| Meno a priezvisko osoby oprávnenej konať v mene spoločnosti: |  |

Ako uchádzač, ktorý predkladá ponuku vo verejnom obstarávaní na predmet zákazky s názvom: **„GPS monitoring vozidiel“**,

**týmto čestne vyhlasujem, že**

1. v súvislosti s uvedeným postupom zadávania zákazky potvrdzujem neprítomnosť konfliktu záujmov v tom, že:
   1. nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO (ďalej len „zainteresovaná osoba“), akékoľvek aktivity, ktoré by mohli viesť k zvýhodneniu postavenia uchádzača v postupe tohto verejného obstarávania;
   2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky;
   3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov, alebo ktorá by mohla viesť ku konfliktu záujmov kedykoľvek v priebehu procesu verejného obstarávania.
2. v súvislosti s uvedeným postupom zadávania zákazky potvrdzujem nezávislé stanovenie ponuky v tom, že:
   1. ako predkladateľ ponuky som sa nedohodol na ponukách s inými konkurentmi v predmetnom verejnom obstarávaní, konkurentom na účely tohto vyhlásenia sa pritom rozumie každý podnikateľ, okrem predkladateľa ponuky, ktorý
      1. je uchádzačom v predmetnom verejnom obstarávaní
      2. by mohol len potenciálne predložiť ponuku v predmetnom verejnom obstarávaní, a to s ohľadom na svoju kvalifikáciu, schopnosti, alebo skúsenosti,
   2. že ceny, ako aj iné podmienky predkladanej ponuky ako predkladateľ ponuky som nesprístupnil iným konkurentom a že som ich priamo ani nepriamo nezverejnil;
   3. že ceny, ako aj iné podmienky predkladanej ponuky, boli predkladateľom ponuky určené nezávisle od iných konkurentov bez akejkoľvek dohody, konzultácie, komunikácie s týmito konkurenti, ktorá by sa týkala:
      1. cien
      2. zámeru predložiť ponuku
      3. metód alebo faktorov určených na výpočet cien alebo
      4. predloženia cenovej ponuky, ktorá by nespĺňala podmienky súťažných podkladov na dané verejné obstarávanie;
   4. že ako predkladateľ ponuky nepodniknem žiadne kroky smerom ku konaniu uvedenému v bodoch 2.1 až 2.3 a ani sa nepokúsim žiadneho iného konkurenta naviesť na kolúziu v predmetnom verejnom obstarávaní;
   5. že ako predkladateľ ponuky som vstúpil do konzultácií, dohôd alebo dohovorov s nasledovnými konkurentmi ohľadom predmetného verejného obstarávania a ako predkladateľ ponuky uvádzam v priložených dokumentoch kompletné údaje o tejto skutočnosti vrátane identifikácie1 týchto konkurentov, charakteru, dôvodov týchto konzultácií, komunikácie, dohôd alebo dohovorov. Týmto nie sú dotknuté vyhlásenia v bodoch 2.1 až 2.3,
3. Ďalej vyhlasujem, že
   1. všetky informácie a údaje predložené v ponuke, ako aj v tomto vyhlásení sú pravdivé, nekreslené a úplné
   2. som si prečítal a porozumel obsahu tohto vyhlásenia
   3. som si vedomý následkov potvrdenia nepravdivých informácií v tomto vyhlásení

V .................................... dňa .................

|  |  |
| --- | --- |
|  | štatutárny zástupca uchádzača  osoba splnomocnená štatutárnym zástupcom |

1 pod identifikáciou konkurenta sa myslí uvedenie mena, priezviska konkurenta, obchodné meno alebo názov, adresa pobytu alebo miesto podnikania, identifikačné číslo (ak bolo pridelené)